Líkt og fram kom í frétt sl. föstudag tók frístunda - og menningarnefnd Grindavíkurbæjar þá ákvörðun á fundi sínum þann 2. október sl. að engin áramótabrenna verði á vegum sveitarfélagsins í ár . Í kjölfar fréttarinnar spunnust umræður á samfélagsmiðlum um þá ákvörðun nefndarinnar . Af þeim sökum er rétt að skýra betur frá málavöxtum . Undanfarin ár hefur Björgunarsveitin Þorbjörn séð um brennuna fyrir hönd sveitarfélagsins og var brennan eitt af þeim verkefnum sem sveitin sinnti samkvæmt samningi við Grindavíkurbæ . Þegar samningur við sveitina var endurnýjaður fyrir um ári síðan óskaði sveitin eftir því að þetta verkefni yrði ekki hluti af nýjum samningi . Sjálfboðaliðar í björgunarsveitinni eru undir miklu álagi í kringum áramót og erfitt þótti að bæta þeirri miklu vinnu sem fylgir utanumhaldi um áramótabrennu ofan á þeirra sjálfboðaliðastörf . Meðal þeirra verkefna sem sjálfboðaliðarnir hafa sinnt er að safna eldivið , leigja tæki , hlaða bálköst , tendra í brennunni , vakta brennuna til morguns , o.fl . Þá er erfitt fyrir sveitina að treysta alfarið á lánstæki frá einkaaðilum . Rétt er að taka fram að kostnaður Grindavíkurbæjar vegna áramótabrennu undanfarin ár hefur verið 850.000 kr . Frístunda - og menningarsvið Grindavíkurbæjar hefur tekið þátt í , komið að skipulagningu eða skipulagt sex opna viðburði í tengslum við yfirstandandi jól og áramót , þ.e. Fjörugur föstudagur , tendrun á jólatré , jólasýning með Langleggi og Skjóðu , Jólaball Grindavíkur , útnefning á íþróttafólki Grindavíkur og þrettándagleði . Til samanburðar er kostnaður vegna þessara viðburða áætlaður samtals 850.000 kr . Opnunartími á bæjarskrifstofum :